
| «Ah chei chiaz d'aur se s'impensassin 

di benedì la lor native Fevele cetangh 

biei partz di Fantasie che eternaressin 

la lenghe Furlane! jo culì oress jessi un 

*. | Dante par mostraus lis sos naturals 
belezzis». 

TONI BROILI, I trucs furlans (1851) 

Te cuviertine : 


detai dal cuadri «La tornade dai cjamps» di Luigi Nono, pitór 
di Sacil (1873). 

La poesie furlane di îr 


La storie de literature furlane a-è ancjemò di scrivi. 
Cheste literature a-è plui ricje e plui significative di ce che 
par solit si pense, e a malgrât des influences italianes e 
todescjes a-pò svantâsi di vê une personalitât e une autono- 
mie sQ. I poetes e i scritôrs ladins dal Friül a-interprétin une 
antighe civiltât contadine, un mont supierp des sôs tradizions, 
une specie di Arcadie beade, impermeabil ai ’savaléz di fur- 
vie. La piéule antologie che o-presentin culi a-inclüt sis poe- 
tes dal mont di ir, nasùz jenfri il 1873 e il 1895, e che la 
lêr produzion si loghe pòc sù pôc ju jenfri il 1900 e il 1920. 
A-son sis autòrs che a-àn putropes someances tra di lòr, ma 
ancje caratars originài e nò confondibii. 


FRUC: al-è il poete melodiòs e delicát des sensazions 
di Vierte e di Sierade, dal amôr evanesent e pûr de Zoventàt. 


BAUSON: realist plen di sgrimie tai siei cuadruz di 
nature, che a-fasin pensà a la piture veriste dal Votcent sero- 
din; ma al-possét ancje un umorisim melanconic che si vua- 
die cu la sò fine bravece descritive. 


ARGEO: al-è un poete unevore sensibil cun tune inspi- 
razion filosofiche e panteistiche; si pò clamálu il Leopardi 
furlan, cundut che Argeo al-vei fidance tal ordin irazionál 
dal mont e che si poi cun religiositàt tal grim dal misteri. 


CADEL: cjantadôr recent dal amôr sensuâl te suage di 
un paisaé morbit; realist galandin cun tun stil inrosàt e un 
tic «liberty» (al-ere ancje pitòr e decoradòr). 


CARLET: poete sutum e introvertit di largje culture, 
ancje simboliste; intimist e decadent. 


MINUT: il revoluzionari marxist, organizadòr des «Lèes 
Rosses» tal Friùl Oriental; poete che al-denuncie las miseries 
dai contedins e al-cjante la sperance dal riscat, ma simpri 
cun tune fuarce poètiche sigure. 


Cumò la poesie furlane si è dislontanade adimplen dal 
mont di chesc” vielis poetes e ju a disgludáz. Nol è di stra- 
neàsi parchel. Ma il storic nol pò trascurâ chestes vôs dal 
passât e al-scuen dáur il puest che ur tocje te storie de 
literature ladine dal Friùl, che a-à Za cinc secui di vite. 


Tal sierá cheste note o-vuei pandi la mê ricogno$ince al 
amì prof. Gianfranco Ellero, che al-à seguît cun atenzion il 
mid lavòr e al-à curade la realizazion tipografiche di chest 
florilegi. 

gf. 


Udin, Jugn dal 1972. 


INDRÌ FRUC 


Al-nasè tal 1873 a Ludarie di Rigulât, ma al-passà la sô 
frutarie a Premariâs, dulà che so pari al-faseve il pancôr. 
Al-fo mestri a Resie, Osóf, Muet e Udin, po diretôr de 
scuele elementâr di S. Domeni a Udin; si interessà ungrum 
dai problems didatics. I siei prins viers furlans ju stampà tes 
«Pagine friulane» dal 1896 e ju ingrumà tal 1899 tal librut 
Friuli; po, tal 1906, al-dè für un secont volumut di poesies, 
Versi in vernacolo friulano. Il libri Antigais dal 1926 al-conten 
la plui part de sò produzion poètiche (la 2.e edizion, incresude, 
a-è dal 1949). Indri Fruc (Enrico Fruch) al-murì a Udin 
tal 1932. 

La poesie di Fruc si insede tal rinovament puartat dongje 
di Pieri Bonin tal ultim cuart dal Votcent e incentràt in tun 
gnüf rigòr stilistic che al-intindeve di fâj cuintri a la facili- 
tàt e a la superficialitàt di Zorut. Tanche Bonin, ancje Fruc 
al-voltà in furlan poetes italians (Stecchetti, Nievo, De Amicis, 
Panzacchi: cfr. las «Pagine Friulane» dal 1897-98) e si inspirà 
a la poesie italiane dal secont e tierè Romanticisim. Il librut 
Friuli al-conten, anzit, adun cun chés furlanes, ancje un grum 
di poesìes italianes di un bon nivel. Indrì Fruc, che al-dopre 
cun grande sapience la koinè furlane (e nò il lengaé parti- 
cular dal so borc cjargnel), al-riva a las piches plui altes de 
poesie cu las sòs composizions di Zoventit, parvie che ali il 
cjant di amôr e di nature si manifeste cun tune lampidece 
incjantative. Plui indevant la inspirazion a-lè al mancul e il 
poete al-colà in tun descritivisim anemic, però simpri di une 
buine sustignudece formal. Par cheste reson te nestre Sielte 
o-din la preference a las liriches di Zoventüt e o-ripuartin las 
primes versions e nò chés posteriòrs che a-son dispès male- 
mentri modificades. 


Fruc 


Furlanis 


Se ’1 pluv, Mariute e’ alze 
la còtule sul ciav; 

che ’1 vegni se l’è brav, 
che “l vegni il montafin! 


La plòe e’ cole, e’ sbalze, 
ma jè e’ va vie cuiète 

e i tons e la saète 

no i’ ciòlin il morbin. 


d L^ ^? 
Scrivèi il miò nom iersére 
biel biel su la cinise 


ma '] ven un buf di buére 
e '] nom e’ I è sparit. 


Scrivéi daür de puàrte 
il ben ch’ ’o vuei a Lise 
ma jè iersere e muàrte 
e dut e’ l” è finit. 


Anin. Varìn fortune, 

La primevere e' nâl, 

nu 's spiete al clàr di lune 
il vécio barciaráül. 


Il barciarül e | reme... 
adio, biel cil furlàn! 
E sbarciarin insieme 
lontàn lontàn lontàn. 


Da «Pagine Friulane» X, 1897, p. 184. 

Fruc 


: e le = alè 
: € nil = olezza; 


: montafin = finimondo; 
; 
: e °l reme = al reme. 

Te "TI salet 


Te me ciàmere pìzule e zidìne 
mi vègnin i pinsirs a mil a mil; 
ti ricuàrditu, amor, di che matine? 
l'ere tant biel e tant seren il zil! 


L'ere seren il zil, l'ere lusint, 
cualchi stele fra i pòi è zimiave, 
e | Nadison, cume un madràc d'arint, 
coréve vie zidin sore la grave. 


Saltuzzand e svoland in te 'l salèt 
ciantave il rusignul plen di murbin, 
e °l moveve lis fuèis un Aer cuièt, 
suspir de primavere un aérin. 


Oh, ze matine benedete! E pur 
mi pareve zent’agn che ti spetavi: 
coreve l'aghe cun lizèr sunsür, 
di che bande del trói simpri o' cialàvi. 


Se tu savéssis! Dutt in t un momént 
O' sint un pàss, sint a ciantá sot vós: 
> 


o’ iévi in pis, mi volti dut contént... 
Ah, no I ere il to pass nè la to vós! 


No tu vignivis mai. L’ultime stele 
e' vedeve a rivà l'albe daurmàn 
e a che matine benedete e biele 
sunavin lis ciampanis di lontan. 


Ma finalmentri tu mi ses rivade, 


flor de matine, iù pe 'l troi planc planc 


e quand che cu le man ti ai saludade 
fuart in te vite mi coreve il sanc. 


O’ ai strinzüt al mid sen la tò vitùte 
e la bocie mil vòltis ti âi bussat. 
Ze dolze in chel moment la to bociùte, 
ze biell moment dopo vè tant spietàt! 


La lus entrave in te 'l salèt curiose 
di viòdi i nèstris pas, il nestri amor; 
ciantave il rusignul e’ sò murose: 
biele è la vite, l'è tant bièl l'amor! 


Fruc 


Rivas su l'ór de l'aghe, ti âi ciapade 
strente te’ i braz cume l'ogét plui ciàr; 
cussì cussì iò ti varès puartade, 
senze stracàmi mai, di là del mar. 


Tu tu cialàvis l'aghe e po’ i miei voi, 


iò par dati coràgio ti bussavi; 
ti vevi in bràz, ti vevi, e o’ ierin sòi: 
cussì di cà da l’aghe ti puartavi. 


Tu vevis l’àbit ùmid di rosade 
e i voglùz ancimò miez durmidîs, 
ti zuiave pa 'l cuèl la cavéade 
e l'aghe fres-ce ti bussave i pis. 


L'aghe e’ passade, l'aghe che à vidùt 
che `l paradis in te | salèt, Ninine; 
e’ iè seciade l'arbe di vilùt 
la che ièrin sintàs in che matine. 


E’ sin d’unviàr, dute la tiare è grise 
e un soreli malat te ?| zil e ’] vài, 
e plui nol ciante il rusignul te cise; 
ma che matine la ricuardarai. 


Da «Pagine Friulane» X, 1897 p. 151. Al-mancje in Antigais. 


Salèt = saliceto; 

v. 7: un madrac d'arint = una biscia d’argento; 
v. 22: daurman = presto; 

v. 87: ôr = orlo; 

v. 46: voglùz = occhietti; 

v. 50: che 1 = chel; 

v. 54: e 'l vai = piange. 


Fruc 


13 


Primevere | Se une speranze mai no nu-s va drete, 
se dutt l'è ingian, scoltinle la vos pure 
| che nu-s fevele il ver, la benedete 


vos de' nature. 
Sint un tic ta’l balcon... Cui âl di sêi? 


Arturo, Carpo, Min, la me morose? 
Primevere e' ticave, cun chei sièi 
dedüts di rose: 


E cussì vie pa-i trois la poesie 
che mi schalde o’ ubidiss, chanti a gno mòd 
| chest avril sospiràd, cheste ligrie 


| di zoventùd. 
O’ ievi, o cuchi für... Dio, ce zornade! 


Il soreli m’incèe. Viarz il balcon: 
i fruts discolz e” zuèin ta-l miezz de’ strade 
di campanon. 


Dopo un siùn cussì brutt, ma cui lu cròd? 

Primevere! Iè in gale la coline, | 

la montagne si viòd e no si viòd, 
lontan, turchine. 


Dutt torne a nassi. I ucei plens di pazienze | 
tièssin il nid, il ièur nuliss te” cove | 
il ventesel che'l puarte la semenze | 

de’ vite gnove, 


la lisiarte se giold in ta-l soreli, 
mett i bùtui la vit, dutt va in amor: | 
il pinsir che'l sbisie sott il cerneli, 

la cise in flor. | 


Lis fantàtis fra i arbui del salett | 
su l'or del Nadison chantin di vene. | 
Ce biel sinti chei chants fin che vin drett 

il fil de schene! | 


Da «Pagine Friulane» XI, 1898, p. 23. Al-mancje in Antigais. 


Son rósis sui balcons; violis plantadis v. 5: o'cuchi für = guardo fuori; 

in ta-l fossal, ta l’aier odoros Dr ehre s. m'abbagiiei 
, v. 9: un siùn = un sonno; 

e' son plümis di nid, e' son bussàdis v. 19: sbisie sott il cerneli = frulla sotto la fronte; 
di mil moros. v. 21: salett = saliceto. 

La gnott di San Zuan 


Sui monts che s'imbrunivin 
si faseve di flame il cil seren 
e di lontan vignivin 
lègris vilotis cu l'odor del fen. 
E fugs de' aghe in rive, 
tal prat, tal bosch lusivin dáurman 
e par un che | murive 
e nascévin tre cuatri plui lontan. 
A lamps su la planure 
'e svolavin lis cidulis dal prat, 
la gnott cujète e scure 
confondeve la mont cul cil stelat. 
E iò che ti cirivi 
in miezz a chei splendors, a che” ligrie 
bessòl ’o mi sintivi, 
bessòl in miezz a tante companie. 
J èri gelòs, Morute, 
des stèlis, di San Zuan, de gnott tant bièle 
e ’o varess dade dute 
che gnott d'inçhant par une sole stele. 
Par une stele sole: 
la stele dei tièi voi che un rai d'amor 
mi mande e mi console 
l'ore del dubi, l'ore del dolor. 
Intant, duçh distudâs 
i fugs atôr e de montagne in cime, 
s'indurmidive in pâs 
la gnott di jùgn, serene come prime. 
E tu, tremand, a scur 
par saludàmi tu mi ás dat la man 
e tu mi as ditt che | mur 
dutt in chest mond e che i plasès ’e van... 


Da «Pagine Friulane» XI, 1898, p. 52. 
Al-mancje in Antigais. 


v. 6: diurman = in continuazione; 

v. 10: lis cìdulis = rotelle di legno infuccate, lanciate in 
segno di festa; 

v. 25: duch distudàs = tutti spenti. 

In montagne 


Lis chargnélis c’ o incuìntri biell land vie 
Da la mont di Liusùl a Paulàr 
Mostrin l’anime lor tal voli clàr 
E mi dìsin passand: Bondì, siorie! — 


Une calandre chante di ligrìe 
Tal folt d'une çharande di noglàr, 
Passe un’armente, passe un montanar, 
Passe l'ombre dei nui pe’ pradarie. 


E il bosc mi dis: Cheste ombre ti dà 
La pâs bramade e l'estro ti daràn 
Il riul e i àrbui se tu sas scoltà. — 


Ma dal turchin del cil il zucc dal Boor 
E l’Antelao, che chalin di lontan, 
Clàmin l'anime me a plui alt amor. 


Da «Pagine Friulane» XVI, 1904, p. 139. Modificát in Antigais. 


v. 2: Liusùl (Liussül) = Ligosullo; 
v. 7: armente = mucca. 

Sere d'Autun 


E’ còlin scrosopand lis fuèis de vid 
E si sparnìzzin del rujuzz su l’or, 
Un ucelutt bandonàd e avilìd 
Al cîr te mede un frègul di calòr. 


La tiare seche del zardìn flapìd 
Si cuvierz di fuejam d'ogni color, 
L’ùltin rai di soreli al è sparid 


E riflétin lis monts l’ùltin splendor. 


La baronìe e’ torne di passòn 


Imò discolze, e al mene il fred daurmàn 


Chest ajerin c'al ven dal Nadisòn. 


E la vilote plene di ligrìe 
Che l'ajerin mi puarte di lontan, 
No sai parcè, mi fas malinconie. 


Dai Versi dal 1906, p. 16. 


v. 1: E’ còlin scrosopand = cadono stormendo; 
v. 4: mede = pagliaio; 

v. 9: la baronie = i ragazzotti; 

v. 10: daumàn = senza indugio. 

Fruc 


ANTONI BAUSON 


ini LE 


Al-nasè a Triest, di genitòrs furlans, tal 1879 e al-muri a 
Vierse (Romans) tal 1952. Daspò di vê studiade piture a Triest, 
Milan e Miinchen, si dedicà a la caricature e al-fo un pre- 
seat caricaturist dal «Pasquino» di Turin e dal «Semplicissi- 
mus» di München. Las sòs poesies a-an vit un ciert pès te 
literature furlane tòr dal 1905 e a-forin amirades parvie dal 
lêr verisim cussì saurit, che al-fás pensà a la contemporanie 
piture italiane «dialetàl». Antoni Bauzon o, miei, Bauson (che 
cussì si firme lui stès tai siei viers plui antîcs) al-è il pitòr de 
vite populàr ghiarde e insuride, e i siei sunez si lein vulintîr 
in gracie de lêr unitàt compositive e dal lêr umorisim unevore 
san. La produzion poétiche di Bauson si cjatile tes «Pagine 
friulane» (1900-1906), tes «Nuove ”Pagine”» (1907) e tal 
«Forum Julii» di Gurizze (1910-1918). Une antologìe a-fo dade 
dongje a Udin tal 1957. 

Le me fantate 


Chalait le me fantate spetolade, 
che sborfe chell pignatt plen di canele: 
seben che jè discolçe e sgardufade, 


puedie sedi plui fresche e inmò pi biele? 


Se le vedés co’ salte in schepinele 
cu le cotule sott un poc jevade, 

e cun chei voi sassins, che vite snele 
cui ’sal, che no i daress une busade? 


Par che strecis pi neris dal charvon, 
par che muse di frute seneose, 
par chell petin in fur c'al par tan bon, 


par chest l’ai domandade par morose; 
forsi varai sbalgiat, tan che un minchon... 
ma insumis dutt somat... jè argomentose! 


Da «Le Nuove ”Pagine”», 1907, p. 51. 


PRESI 


© oo t Ç) i 


spetolade = scollacciata: 


: sgardufade = scarmigliata; 


in schepinele = senza scarpe; 
cui ’sal = cui esal; 
seneose = vogliosa. 


Bauson 

Udin di gnott... 


Cuan-che ard verduline cualchi flame 
'tal scur di lune e co’ le gnott jè alte, 
torne par Marchavieri e in borg Vilalte 
el timp dal cavalir e de gran dame. 


Si sint Florindo, che sott vôs al clame 
Rosaure sul puiùl... in pen al salte 
Lélio par sott i volts e lu rebalte... 
e alore fur de sfodre jess le lame... 


— ua ņam 


Ma pi in jù, su le roe, sta une francese, 
oneste tan che l'áur. Dal so porton 
(che dal timp di Palladio al reste in sfese)... 


al sbrisse fur spelát, pdr Pantalon..., 
biell che `l ridi si piard di Culumbine 
cui cócui di Arlichin... vie pe’ matine. 


Da «Le Nuove "Pagine"», 1907, p. 51. 


v. 6: in pen = invece; 
v. 18: biell che = mentre 


24 Bauson 


Te fumate... 


Vongòlin a pleton lis fueis flapidis 
'ta l'agaçç de taviele, su le cise; 
par dutt si sbasse le fumate grise 
a taponà lis plantis disfurnidis. 


Lis pàssaris piùlin grisignidis 

su lis gravis de Tòr, color cinise; 

in spie le core, biell grochiand e vise 
che lis glorîs d’instad e son fuidis. 


No si viòd lûs, si sintin dome i gocui 
de int che cor in glesie a le prejere. 


... jò le spieti 'ta l'ort, "tal mieçç dai bròcui... 


Cui nus viodial, amor? e sul ghernéli 
cidinis lis bussadis vie pe sere... 
O fumate plui biele del sorelil... 


Da «Le Nuove "Pagine"», 1907, p. 6. 


v. 1: a pleton = a stormo; 

v. 4: disfurnidis = spoglie; 

v. 7: le core = la cornacchia; 
v. 12: chernèli (cerneli) = fronte. 
Bauson 

A l'amie lontane 


Lis àghis frescis dal rojuz gorgòlin, 
come simpri, pal muscli dai repars 
e pàrtin vie di lunch lis fueis, che còlin 
jù dai pôi, des agazis, dai rosars. 


Lis fantazzutis legris che consòlin 
ciantin la «linlaléle» sui scialars; 
i fruz tal’arbe alte si marcòlin; 
al zil al è seren, i monz son clars. 


Ance là che tu stevis, nie forest: 
lè'l noglar, son li sentis carulosis, 
le ciarande des moris, dut el rest... 


Ma, insomp al ort, dulà che l'aghe gire, 
là che ’o metevi al fresch par te lis rosis, 
cumò sot sere... "o met al fresch le bire. 


Versa, 1912 


Da «Forum Julii» III, 1912-13, p. 164. 


v E 
v. 8 
v. 6: 
v. 7 
v. 10: 
26 


: repars = argini; 
: pàrtin = puòrtin; 
scialars (scjaldrs) = letti del carro; 


: si marcòlin = fanno capriole; 
sentis carulosis = sedili tarlati. 


Bauson 


A montane finide 


Corin i nui e laiar refreschiàd 

al sofle dolç. Le blàve stravacàde 
si drèce a pòc a pòc; cu le bugàde 
si disgòte 'l moràr e | pòl bagnàd. 


Al jéss de stale el contadin biád, 
a para vie di làng l'àghe fermade 
e 'l razzàt e le ócie svolmenàde 
xuacarin pal curtil dutt travanâd. 


Al torne el cil turchin, torne | sorèli 
a contrastà cul scùr, lâd in marine; 
lùsin i tèz de vile come un spièli. 

A nùs rid el ricòlt, e a la fontane 
tirand el cariolòn, le contadine, 


in müse lègre e cu le giambe sane. 


Monaco, 1901 


Da «Pagine Friulane» XIII, 1900, p. 197. 


Montane = burrasca; 


v. 2: stravacade = riversa; 

v. 8: bugade = folata di vento; 

v. 4: bidd = contento; 

v. 7: svolmenàde (sfolmenade) = spaventata; 

v. 8: xuacarin (svuacarin) = sguazzano. 

Bauson 27 


«Argeo» e «Settimio Agreste di Vilebuine» a-son i doi 
pseudonims doprâz di Cels Cescut, terenâr abenât e poete di 
Flaiban (1877-1966). Las sôs liriches, scrites prevalentmentri 
tra il 1905 e il 1912, si lein in cuatri libruz dedicâz ognidun 
a une sason dal an: Primevere (1911); Ròses di Pradarie 
(1921); Inzalidis d'Autun lis fueis a còlin (1926); Nêv e fanta- 
siis, realtât e poesiis (1929). A malgrât dal vif preseament di 
Pasolini, che al-includè Argeo te sô Antologia della poesia 
dialettale (1952), Cels Cescut al-è ancjemò pai furlans un poete 
discognosüt. Di bon che la Societât Filològiche Furlane a-publi- 
carà in curt une largje Sielte des sòs poesies, curade di 
Giorgio Faggin. 

Pasolini le à imbrucjade co al-à stimát Argeo tanche un 
dai plui geniái poetes dal Friül, notant la só indipendence e 
la sô fuarce poétiche bielavuàl inmediade e emotive. Argeo 
al-fo un poete campagnül cun tune inspirazion panteistiche, 
cruciat pai problemes de esistence, ma plen di fidance tal 
Jessi Suprem che al-a sestát il mont e che lu reč di simpri 
cu las sós lez misterioses. L'omp, la stele, il gri, a-son duc' 
tanche presonirs di cheste fuarce scure ma bontadose, si cjatin 
come pierdüz tal grim dal grant univiers. Al-ven di pensà 
a la filosofie di Schopenhauer, ma Argeo nol proteste cuintri 
dal creát, al-à intorsi nome straneament, ingós, abandon 
malubiát. 

Pe só finece tal descrivi la nature, Argeo al-revoche Corut 
e i Gorutians, ma la sô temàtiche mìstiche a-loghe la sò òpare 
ben parsore di ché di «Siór Pieri» e a-fás di lui un poete 
di une grande profonditát spirituál, ancjemó masse póc capide 
e preseade. 

Argeo 


Inzalidis, d'autun 
lis fueis a colin... 


T'un cil seren, ta l'arie ben cuiete, 
da l'arbul autunal ch’al sta lì in spiete, 
inzalide, a la fin, e come strache 
ogni tant une fuee a un tratt si stache; 
e a cole bandonade e cence voe: 
là che il destin lu vil, ali si poe: 


Cussì une a la volte come fueis 
colin lis ilusions e lis ideis. 


Pur alch al torne für da ogni idee 
come da l’arbul torne für la fuee; 
e in tiere colant iù lis sos semenzis, 
al torne a nasci un flor des sos essenzis, 
e a ven a ricuvierzisi la tiere 
de eterne primevere... 

Rivant tune alte valade 


in Chiargne 


Daür des montagnis 
a stà une valade 
ch'a par bandonade 
lassù fur dal mont. 


Ce plan verdulin, 
ce vivi cuiett; 
in somp al laghett 
a bevin nemai. 


Cui passe la vite 
chì a ’ombre de sere? 
cui viv te casere 
che fume là su? 


Un molz, un tarmene, 
chel sclape, chel brighe, 
la vôs di un ch’al zighe 
rimbombe bessole. 


Lis vachis passonin 
cuietis la vie, 
ma lor no san nie 
de vite che a fan. 


Puarte aghe une frute 
dal suèi lenci là, 
parcé tant sfadià 
se niun no i dis nie? 


Un tind a sclapa, 
chê a dopre il rischiell, 
un sbatt del chiapiell 
e al mene la pigne. 


Argeo 


Parcè tant smenasi 
fant simpri cussi 
stand li dutt il di 


intor dai nemai? 


S'a vivin, s'a gioldin, 
s'a strussin, no san; 
s'a muerin nie han; 
cui i insegne chest mai? 


La jint a si gambie: 
a muerin, a nascin... 
lis vachis si pascin... 
cui mai al vul chest? 


Cui giold ué culì, 
cui pense, cui cree, 
e a chest a l’oblee: 
strussià par muri? 


Avost 1910 


v. 20: suei = stagno; 
v. 25: del chiapiell = crema di latte; 
v. 26: pigne = zangola. 

In te stale 


Mi visi di ches gnots de l'invernade 
passadis ta la stale in tal çhialdutt 
insieme a la fameje chi tirade, 
cun Tite, Lino, Sandri e Mariutt. 


A lûs dal ueli chiett l'ombre de rochie 
cu ’1 fus, in tal cidin, fiss ch'al pirlave, 
'ne vachie ogni qual tratt rumiant sfladave, 
e nò, contents, zuià di trie e di ochie. 


E quand che si iessive in te criure, 
chialavin chel misteri de gnott scure, 
ches stelis ch'a fodravin dutt il mond 
tel spazio incomprensibil, cence fond. 


Te Clochie di S. Zuan, ce ch’a lusivin! 
lis stelis dai Tre Rés a comparivin: 
ievavin maestosis tal cidin 
visant che il Sant Nadal l'ere vizin... 


... “Ne sere a l’improvise, in ta la gnott 
si sveavin lis chiampanis dutt t’un bott... 


O secui che i zirais te imensitat, 
ricuards che van murind tal timp passat! 


Ogni an spietavi Sirio e lu fissavi 
e te l’imèns lontan ’o i chiacaravi, 
e Sirio come il cur dal Mond ch’al batt 
mi trimulave a fuart a ogni qual tratt. 


Cumò no mi rispuind, Thai smentead, 
no l’è plui chel, mi par, dal timp passad. 


20 - 2 - 1910 


v. 18:Clochie di S. Zuan = le Pleiadi 
v. 14: lis stelis dai Tre Rés = la costellazione di Orione. 

Argeo 


A Gespui 


. e a jere Sagre e l’organo al sunave, 
Chiantavin zà i cantors in cantorie, 
Te antighe glesie la jint prest s'ingrumave: 
Jù al bosch l’ere di ucei ’ne sinfonie. 


Gian gian i veghios clereads ientravin, 
I zovenotz brauros, cui flors su’ orele 
Spietavin lis fantatis ch'a passavin 
Vistudis a colors de viest plui biele. 


A planch, mutt, mutt, al leve jù il soreli, 
De int jere sintade in tel Segrat, 
Il flum jù in fonz linceave come un spieli, 
E il predi a ur predichiave sul pechiat. 


E al jere anchie un dindi ch’al beccave 
A planch a planch sul teren bandonad, 
E fra li urtiis cirive e al ricerchiave... 
Come se lì al çhiatass ne’ antighitad... 


Il soreli fedel al saludave 
Imò une volte chel mur da tang agn, 
Ma | paesan, puarett, a no `l badave: 
Chest dì al passà smentead cence niun lagn. 


E sott i pis crescevin lis urtiis 
Fra i uess dei nonos che han tant lavorat, 
I quai za strachs che forin des fadiis, 
Si stufin chì di vé tant riposat. 


Sturnids fra | sium stevin sintint lis storiis 
Che ur conte in uè chel lor vechio plevan, 
Dur l'è il lavor, strachis son lis memoriis, 
Smenteads di lor, altre int sarà doman. 


Avost 1909 

Plòe d'Unvier 


La plòe continue a batt 
come sott un destin: 
si sint come la fin 
d'ogni sperance : 


Il cil l'è tetro e scur, 
l'umid dutt al travane, 
a sbatt la tramontane 
e il vint al ciule: 


E il timp mai a nol passe, 
la ploe simpri a sussure, 
a ven come paure 
de eternitàd: 


La plòe filand a cole 
sul mond ch’al va a scuri, 
cui sa ce in avigni 
sarà di nò. 


Argeo 


—_————__—_—__ey —____ me ——__——_—_——É———_—_————__———  — — ————— 


Argeo 


Moment Autunal 


Il soreli adasi, adasi, al tramontave 
tenzint in aur lis fueis zalis de blave: 


la Üe bondant fornive ogni spalere; 
fra es fueis ’e tralusive biele e nere: 


sintivi a chiantà in tor come in lament 
une vilote dute sentiment: 


Tal cur mi sovignive pur a mi 
il timp biel d'une volte, ch’al fui. 

Sierade 


Ce ch'a còlin lis fueis a ogni bugade, 
ce ch'a còrin chei nui sul cil plombin, 
ce 'tant prest che passà pur cheste anade, 
quante név jé belzà sul mont Chianin. 


La campagne daurman ven bandonade, 
za racuett l'è il soross e il cinquantin, 
qualchi chiarr d’antiùl al va pe’ strade 
ch'a è l'ultime risorse al contadin. 


Su la sere che prest a va scurint 
al sivile adasiutt un aiar crüd; 
ritirade tes chiasis jè la int: 
si capiss che l'Unvier a l'è vigndd. 


: SOTOSS = saggina; 


cinquantin = cinquantino (varietà precocissima di mais); 


: antiül (altidl) = guaìme (erba cresciuta dopo il primo 


taglio di fieno). 


Argeo 


VITOR CADÈL 


Pal so cjalt estri amorôs e naturalistic, Vitôr Cadèl al-è 
cualchi pôc il Salvatore di Giacomo de poesie furlane e al- 
ten un puest dut speciâl te nestre literature. Na&üt a Fane 
tal 1884, Cadèl al-studià tes Academies di Bieles Arz di Vi- 
gnesie e di Florence, e al-deventà professôr di dissen tes 
Scueles Tècniches. Al-lavorà a Rome in grandes impreses de- 
coratives e si imponè come pitòr di pès, sul agâr de tra- 
dizion votcentesche (un grum di siei lavôrs a-son tal Museu 
di Udin). Intant de prime vuere mondiâl al-fo aviatôr, e al- 
muri tal cil de Macedonie tal 1917. 

La produzion poètiche di Cadèl, scrite scuasi dute te 
varietât di Fane (cualchi liriche a-è componude paratri te 
«koinè» udinês), a-è di pocje cuantitât ma a-conten perles 
sflandoroses di poesie. Il Poete le dè dongje tal volumut 
«Fueiz di ’leria», saltât für a Udin tal 1908. Poesies poste- 
riórs a-forin publicades tal cotidian udinés «La Patria del 
Friuli »e te reviste gurizzane «Forum Julii». Une gnove edi- 
zion des poesies di Cadèl a-fo stampade de Società Filolc- 
gica Friulana tal 1929 e une tierce edizion par cure dal Co- 
mun di Fane tal 1968 (cun scriz di D. Penzi): ma in dutes 
dôs a-mancjin, magaricussinò, cinc poesies di chés ješudes 
su «La Patria del Friuli» (cfr. la «Riv. della S.F.F.» III, 1922, 
p. 76), une des cuâls a-è Pds che culi o-tornin a stampà. 

Cadèl al-cjante cun dute la fuarce e l’entusiasim Zove- 
nil la bielece dal amôr, ma ancje i siei malapajamenz; al- 
cjante stiletades di disperazion e la brame di nichiliment 
tal grim de mari nature; al-cjante ancjemò, cun sauride sen- 
sibilitàt piturâl, aspiez e momenz de nature, tanche l’albe 
(in Matinada) e la mùsiche de ploe (in "A plouf). La poesie 
di Cadèl a-è unevore melòdiche e a-é sclipignade di pre- 
ciosetàz di caratar «liberty», che a-pandin il gust dal pitôr 
e dal decoradòr. 

La balconela 


, 


'Ntal gno paeis 'a é ’na balconela 
cu' "na ghirlanda atór di gelsumin 
di fueiz di léria e flours di campanela 
e dentri al bat, c'al sclopa, un curisin. 


E dentri un vôli al lùs comi 'na stela 
tra il vás di menta e chel dal amurin, 
e dentri 'a sta ché bambinuta biela 
c'a mi à robát la pás dal gno distin. 


‘I vuei preódi dóngia "na s'cialuta, 
'i vuei vigni di not fin su ché piéra 
par meti sul gno cour la to manuta, 


par diti chi par tè jo ’i soi vignüt, 


soul par bussáti i vói di mora néra 
e la buciuta c'a somea vilit. 


Da Fueiz di léria, ed. 1929, p. 3. 


v. 8: léria = edera; 

v. 6: amurin = reseda, amorino; 
v. 9: preódi dòngia = procurarmi. 
Cadèl 

"A plouf 


"A plouf e i nuvolónz parzòra il ciáf 


'a saltin four da Raut devour la schena, 


e a corin là pal ceil comi danáz 
c'a vebin da scontâ un'eterna pena. 


I flours là pai zardinz, jù par chei priz 
'a nicin chel ciavùt a pena a pena, 
e i lusignónz chi sora ’a son restâz 
'a trimin comi làgrima serena. 


'A plouf, e tra i ramàz, dòngia li stradiz 
la ploja ’a cola fizza e zita zita, 
cun chel sunsür, c'a fasin li bussadiz 


su "ra buciuta frès'cia e mulisita. 
Joi scolti e "1 provi robiz mai provadiz, 


e ’i sint nasci ’ntal cour ’na nova vita. 


Da Fueiz di léria, ed. 1929, p. 54. 


Cadèl 


Pâs 


A mont al barlumea l’ultin clâr; 

cuieta e cidinuta a ven la sera 

e a slargia un drapp di violiz fin sul mâr; 
— da ogni chiampanili una prejera 


a pâr ca si difondi ator e a par 

ca disi «pds» ai omins su la ghiera. 

— ma jò no ai pas, no ai pâs! — comi l'aciar 
i sint una tanaia ca mi sera 

il cour... e ’nta la nott ca ven, là in fondt 
i vuardi cu-i voi fiss e spalancáz 

laiù, lontan lontan, dilà dal mondt. 


— Ce spètio?! — Jò no sai, no lu sai dì 
ma i’ sint chi chiataréz, forsi, la pas 
in tuna nott ca no finizz mai pi; 


* * * 


e i provi in chist moment un desideri, 
ca-l mi tormenta, ca-l mi chiapa dutt, 
da iessi... muart, sepolt t’al simiteri, 
t'al simiteri dal gno paisutt; 


da riposà par simpri in chel misteri 

fin che la chiera e-l timp a mi àn distrutt, 
da no visami pì di cui chi eri 

e di sta pora vita, biel e brutt. 


Ator ator la bisa da ogni banda 
la ’leria a nassarèss comi da un grum 
e a mi farèz sul chiaf una ghirlanda; 


e jò, cuiett, laiù ’ta chell sprofondt 
i podarèz cuntinuà chell sium 
chi ài interott co soi vignüt al mondt. 


Chivasso, 12 novembre 1913. 


Da «La Patria del Friuli», 30 di Novembar dal 1918. 


= acciaio, 

Matinada 


Planc a planc "a crica l'alba 
su li cimiz da li monz, 
e la luna blància blància 
'a si plata lajù in fonz. 


Li stilutiz cidinutiz 

'a son dutiz distudadiz, 
e la vous d’una ciampana 
'a si spant par li valadiz. 


'Ntal paeis la gent "a polsa 
'nta la pas da la matina. 
Pai fossai dòngia la strada 
l'aga spòrcia ’a cor cidina. 


Ogni tant devour li ciasiz 
qualchi gial, c'al lupa il di, 
al si sgorla cuatri cimis 

e po al fai chichirichi. 


Un'ariuta frés'cia frés'cia, 
un'ariuta imbalsamada 
'a ven sù da la taviela 
e 'a mi sborfa di rosada, 


d'un prufüm c'al sa di viola, 
di mintuzza e di pantàn, 
d'un odour di ciera mola, 

di basili e di ledàn. 


Chista pas, chista puisìa 
'a mi jempla dut il cour 
d'un contént, d'una ligria 
c'a m'ingropa il glotidour. 


Cadel 


Dut un trat al uica un clostri 
ju pal borc dal Visinâl: 
e una vecia sbarlufida 


'a disvueida l'urinâl. 


Una giovina in carpeta 
'a ven four sun t'un pajoul 
ciantuciant `na canzoneta 
cu "na vous da rusignoul. 


Da devour da li montagniz 

il soréli biel jevát, 

'a la bussa su la bócia 
própriu in chel c'a tira il flát. 


Da Fueiz di léria, ed. 1929, pp. 63-64. 


v. 14: al lupa = adocchia; 
v. 15: cimis (pudieses) = cimici; 
v. 33: carpeta = sottoveste. 

Il troi 


Vizzin da la to ciaza al è un biel troi 
platât da un bar di càssiiz là devour, 
e sot ché biela ombrena noaltris doi 
'i gevin di scondòn a fâ l'amour. 


S'impènzitu ninuta?... ui, bel sôi 
'i si tegnevin strenz dòngia dal cour, 
la bòcia su la bòcia, e i vôi ’ntai vôi, 
sot da li càssiiz blanciz, dut un flour. 


E quant chi che to mari dal toglát 
"a ti clamava sù — tu ’i rispondeviz, 
ma prima di lassámi inmò un bussát, 


e un altri, e un altri inmó tu ’i tu mi deviz, 
céncia vé poura mai da fâ peciát; 
e po... curint pal troi tu si la deviz. 


Dal scur al lustri 


A Guido Maddalena. 


O Guido, in certiz noz c'a nol é stelis 
e chi pal ceil cidina e sola 'a vea 
'na riéstula di luna c'a somea 
'na piciula barciuta céncia velis, 


jo ài vegli trist, cul cour plen di sconfuart, 
e i mi domandi: Parcé mai scombati? 
cui sing nó? parcé vivino... infati... 
E ’i sint un desideri grant di muart. 


Ma la matina quant ch'i viere i vôi 
e la stanzuta 'a é plena di lusour, 
jo à peti dut un salt four dai lenzoi, 


e a la fignestra, nòt, sot il soréli, 
'i binidìs la vita, il mont, l'amour 


e ’i cianti cui rundinz c'a van pal céli. 


Roma, 14 luglio 1910 


Da Fueiz di léria, ed. 1929, p. 7. 
Da Fueiz di léria, ed. 1929, p. 72. 
v. 5: wi = h. 


v. 11: bussât = bacio; 


v. 14: tu si la deviz = te la davi (a gambe). v. 14: rundinz (rondins) = balestrucci. 

ERCUL CARLET 


Disramaéáz e cualificâz a-forin ju interès culturâi dal 
udinès Ercul Carlet (1877-1946), dotór in Siences econòmi- 
ches, resonir-dean dal Comun di Udin, abilitât al insegna- 
ment dal francês e madôr ferbint de lenghe e de literature 
furlane. De Societât Filològiche Furlane, fondade tal 1919, 
Carlet al-fo vicepresident e secretari, e tal jenfri di cheste 
associazion al-distrigà une infadiabil ativitât di organizadôr. 
Adun cun Zuan Batiste Cuargnâl al-metè dongje la secon- 
de edizion dal Vocabulari furlan dai Pirones, une òpare mo- 
numentâl che a-vigni für tal 1935. Carlet si signalà ancjemò 
tanche dramaturc (Mariute, Il zoc, L'amôr vieri), ma soredut 
in cualitât di poete, puartant la poesie furlane a un remar- 
chevul refinament, che paratri tal so timp nol vè continuadôrs. 
Las liriches di Carlet a-son unevore meditades, intimistiches 
e psicològiches, ma cence pierdi mai il contat cu la realtât 
e cu las miôr tradizions furlanes. La perfezion formâl no è 
mai diszontade di un sinti populâr, che cualchi volte al-à 
un savór di maniere. Carlet al-tacà a publicâ las sòs poe- 
sies furlanes originals nome tal 1911. Il so capolavòr, L’ave, 
al-vigni far su «La Patria del Friuli»» dal 9 di Fevrâr dal 
1913. La produzion poètiche di Carlet no è bondant: si cjate 
scuasi dute tal librut «Poesie friulane», dat für a Udin tal 
1920, dal cual la Societàt Filològiche Furlane a-stampà, tal 
1947, une seconde edizion pòstume, incresude di pocjes 
poesìes gnoves. 

Di grinte 


Vorès balâ la stàjare 

cun t'une pueme in dàlminis, 
ucànt a son di armòniche 

di tintine e liròn; 


bati il tac a ogni pirule, 
fra il svoletâ des còtulis, 
fra il talponâ des zòculis 
sul ciast a pitintòn. 


Ce vorèssio mai fâ, 
dome di cujetà — la mé passion! 


Po, cu’ la pueme in gringule, 
bionde, grassute e cràcule, 
dai dentri a timp di mùsiche 
a un bocàl di nostràn; 


e, co zire la cOgume, 
jessi tal fresc c’al stùzzighe, 
sot lis stelis che slùsignin, 
tigninsi par la man... 


Ce farèssic jo mai, 
dome di no pensài — no pensài gran! 


Invezzi, fur ’e spìssulin 
lis gornis e s’ingrìntulin 
lis fueis; e jo mi spàsimi 
e mi rosei di bant... 
Meteit sù, done Jàcume, 
una grampe di strissulis 


sul fuc, che si disvéissi! 
Pojait cà il dopli. Intànt 


legris fin che sin vîs! 
Tachìn insieme, amîs — tachìn un ciant! 


Da Poesie friulane, ed. 1947, pp. 118-114. 


v. 4: tintine = scacciapensieri, liròn = contrabbasso; 
v. 8: a pitintòn = precipitosamente; 

v. 15: co zire la cògume = quando gira la testa. 
Carlet 

A Nene 


Une lidris vidrizze, che pareve 

za muarte dopo in cà dentri il miò cur, 
no s'insumije, al clip de primevere, 

di tornâ a immurbidîsi e di dâ fur? 


Intànt che pai rivai jé une ligrie 

di rosis e di vert, fra i miei pinsirs 
une gramate di malincunie 

> ` a e DI e , e D 

e crès a s'ciafojòn, di ché lidris: 


malincunie de vite sfadïade 

e di chest gioldi e di chest spasemâ, 
di chest filà, zornade par zornade, 
daùr di un ben che mai nol vignarà. 


Malincunie di dut. Pur, se m'intivi 

dome a lampà pe strade, in miez de int, 
un vistidùt scrizzàt, se apene ”o rivi 

a incrosâ doi voglòns, biel in curint... 


crostu?... a colp mi somee c'o torni a nassi, 
che il mont, a colp, al mudi di colòr: 

al slÔs il marciepit là che tu passis, 

la contrade si jemple di sflandòr; 


la fumate, sgiarpide dal soreli, 

'e sfante vie lizere tal serèn... 

l'ànime mé jé clare tan’ che un spieli: 
jo no brami mior vite ne altri ben. 


Son chei voi che àn quistàt la paronanze 
sore di me, son lor che mi àn striàt; 
di lor ài come vude une fidanze 

che mai di bòcie to no tu mi às dat. 


Ma, se la bòcie ’e tàs, forsi in ché volte, 
dòngie un dal altri, si fevele sclet 

di ce c'al prem: ognùn tremànt al scolte, 
ognùn, tremant, al conte il so segrét... 


Cussi la sere, quant che ti saludi 

di sul s’cialin de puarte, in chel lengaz 

che nol a vôs, tu disis: «... Jo ’o sgrisuli 

e mi sint, squasi, a strenzi fra i tiei bràz». 


Carlet 


— a jaman aaa 


S'intint po, Nene, che l’istès, sotvie, 
ché tal lidris no lasse di sflorî 
adindoplis, e la malincunie 

'e jé il mid companadi di ogni dì. 


Ce c’o veti tal ciàf, che mi coventi 
di petà simpri tor di qualchi intrìc? 
e, podìnt vivi in pàs, c'o mi tormenti 
fin a plantàmi sù qualchi lambic?! 


'O mi confessi fra di me: ’o misuri, 
"o pesi; 'o viòt c'al è peciát mortal 
zavarià par di bant; e ’o vuei concludi; 
e "o conclüt, sì,... c'o soi un basoal. 


Rit, se tu ûs ridi: mi plas tant, Nenute, 
co tu ridis di voe; mi plas tant 

il gudulà grazziòs di colombute 

c'al ti fòs sbalzâ il sen ualif e blanc! 


Basoàl, vere. Ma ’o soi savi avonde 

di consolámi e ciatà une reson 

che val par dutis dentri l’aghe fonde 

di chei voglòns che son la mé passion. 


Oh, cà fermási, su la biele rive 

dai siuns! Oh, dis'ciamá cà in bande il pès 
dai fastidis, e a cheste risultive 

senze marùms bond la nestre sêt!... 


Da Poesie friulane, ed. 1947, pp. 105-107. Za pubblicade 
te «Riv. della S.F.F.» IV, 1928, pp. 52-53, cul pseudonim 


di Tite Plai. 


4: dâ fur = germogliare; 

: a Sciafojón = in furia; 
11: fila = lambiccarsi; 

39: adindòplis = doppiamente. 


mesa 

Sere in montagne 


No sai lafè plui gran malincunie 
che di ciatàsi soi, in un pais 
di montagne, sul fâ de avemarie, 


lontàns di ciase, lontàns dai amis 
e dal tresiet, capitâz sù in malore 
fra i grèbanos, svojáz, radròs, scuniz. 


'O spieti sore un clap che suni Tore 
di gnot, e °g polsi un flat, e ’o ciali il cret 
de Mariane che al slüs come une bore 


ancimò a lunc sul cil lampit e net. 
Qualchi stele, ne sì ne nò ’e trimole 
ad alt cun t'un lusignamènt cujet. 


Fra i sterps di ròl e di noglàr vongole 
l’ultime bavesele, svintulant 
un bon odôr di fen che mi console; 


e a fil de bave s'intive, di quant 
in quant, la vòs de But, clare, lontane, 
che dismonte la grave ciantuzzànt. 


La pàs di cheste sere mi travane, 
mi si disgote a got a got tal cur, 


intànt che si distude la Mariane, 


intant che un pòc a la volte al ven scur. 


Autun 


'O mi acuarz in chest salustri 
c'al è za rivat l’autùn, 

e tant timp e tante guere 
mi somein dome che un siun. 


Al sblanciási de montagne 
torator, 'o sint plui ddl 

di duc’ chei che son sotiare 
e par Ciargne e par Fri. 


E m'impensi di chés maris 
che no lassin di sperà, 

forsi che no ur tornin ciase 
une dì, co Dio vorà; 


e che spietin, e che ur tegnin 
salf il puest par chest unviar, 
il so puest daciâf de taule 
e daùr dal fogolàr. 


15 otubar 1917 


Da Poesie friulane, ed. 1947, pp. 53-54. 
Da Poesie friulane, ed. 1947, p. 70. 


v. 6: radrés (ledrés) = di cattivo umore. 

ZUAN MINUT 


Al-é un dai poetes furlans mancul cogno$üz, epür si scuen 
calcolâlu come un dai plui possenz e ferbinz dal prin 
Nüfcent, adun cun Argeo (Cels Cescut). Nasùt tal 1895 a 
Visc, che inchevolte al-ere in Austrie, Minut al-fasè studis 
di agrarie a Gurizze e daspò di vé partecipàt a la prime vuere 
mondiàl te armade austriàche, si dedicà a la politiche par 
miorà las condizions dai metadiaris furlans. Al-organizà las 
lèes rosses dai contadins dal Friül orientâl e al-davualgè 
une ativitát prodigiose, inspirade al model dai bolsevìcs rus. 
Vignüt il fasisim, tal 1923 Minut al-migrà in Argentine e plui 
tart in Uruguay, dulà che al-murì tal 1965. 

Zuan Minut, che tai siei plaiz al-usave doprà il furlan 
(cfr. «Il lavoratore della sera», Triest, 11-3-1920, p. 8), 
al-scrivè ancje in furlan las sòs viamentes poesìes di solida- 
rietàt umane e di proteste social, A-son nome 22 composizions 
che si cjatin ingrumades tal librut «Rimis furlanis», dat für 
a Gurizze tal 1921. Chestes poesìes si distachin ideologiche- 
mentri e formalmentri di dute la tradizion furlane, parvie dal 
lôr realisim patoc e violent e parvie dal stil personal adimplen 
e anti-literari. Cundut che Minut al-sei stat criticát e slen- 
gat di duc’ e che nissune antologie furlane no lu vei nancje 
citàt, al-è rivát aromai il moment di realdilu come che al-merte. 

Stant che las poesies di Minut a-presentin putropes di- 
ficultàz di comprension, o-vin pensât di judâ i letòrs zontant, 
cheste volte, traduzions italianes completes. 


Minut 65 


A li bandieris 


Us saludi, ciaris bandieris, 

o bandieris di pâs e di amòr 

o biei simbui di fede e cussienze 
espression di riscàt e di ardòr. 


Us saludi, o rosis sfluridis, 

dopo un timp di tampieste fatàl, 

ma cumò primavere us regale 

un profün che ’1 è °l ver de moral. 


Us saludi, o flamis di fic, 

e us invidi a disfà tun moment 
el sisteme dal sior e dal pur 

e pò | mont sarà calm e content. 


A Gardisce, il 1 mai 1919. 


ALLE BANDIERE. Vi saluto, o care bandiere di pace e di 
amore, bei simboli di fede e coscienza, espressione di ri- 
scatto e dardore. Vi saluto, o fiori sbocciati dopo un’epoca 
di fatale tempesta e a cui questa primavera dona il profumo 
di un santo ideale. Vi saluto, o fiamme di fuoco e vi invito 
a distruggere prontamente il sistema del ricco e del povero 
chè allora il mondo sarà tranquillo e contento. (A Gradisca, 
1° maggio 1919). 

Miserie infame 


Plet strissinant li zòculis al va 

in glèsie, `l rosari lu mof cul det 

tramant cui lavris come se `l fos fret 
El sun dal bot lu sfuarze a ciaminâ. 


Chê piel pa muse ti si crostolone 

tan che la scusse da viz fraidissidis 

e ches mans di cai gropòs ze gritulidis 

samein i trois dal ciamp là che 'l sgarbone. 
" 

Ze tante tiare che lui ja bagnade 

cui soi sudors, e po ze tante grame 

che ’1 varà giavade. Cumó `l ti brame 

di muri par polsá. Ze strussiade 


ché pure vite. Renghis, bacalà 

e gran polente e zuf che ’1 à mangiát 
ogni bociade, s'intint póc cuinzát. 

A, pur on. Perzé ’] ae vivüt chist cà? 


MISERIA INFAME. Se ne va in chiesa curvo, trascinando 
gli zoccoli, muovendo con le dita la corona del rosario e 
tremando con le labbra come se avesse freddo. Il suono del- 
la campana lo forza ad andare. 

La pelle del suo viso è scagliosa come la scorza delle 
viti imputridite e quelle mani callose sono avvizzite e sem- 
brano i sentieri del campo dove egli rompe la zolla. 

Quanta terra ha bagnato coi suoi sudori e quanta grami- 
gna ha strappato. Ora vuole morire per riposare. 

Come fu travagliata quella misera vita. Aringhe e bac- 
calà furono il suo cibo, e farinata e tanta polenta malamente 
condita. Povero uomo! Perchè ha vissuto? 


68 Minut 


Umanitat... 


(Imparét a vivi di ons) 


Cun ché spadis ruzinosis, si sfilzés 
panzis, come sfilzà mucs, si sbranais 
cun chei dinc? compain dai ors, si tajés 
come nuje ’1 vuestri cuel, someais 

tanc” demonis besteàz. Cun chel fà, 
cun chei voi disladrosáz, a fés tramá. 


No viodés che ciaminais tal sanc frait 
spandüt da vuestre mior int! E perzè 
tabiéso chei bugei rós? A! vait. 

Si vait béstiis, chel curàt vuestri ’1 è 
spacassát, e no sintîs el dolòr 

che' ] à] vendete dal Creator? 


Ze savessis che sês sclás vindüz crompàz 
e menáz pal nas di chei passüz, plui bestiis 
di duc’ vuatris. Par caprizzi o pajáz 

fan copa ché pure int, fant fà fan, pestis 

e ogni qualitát di mal. Barbars beciars 

di chel genar umàn che no' sa i afars. 


(Donge le trincee). 


UMANITA’... (imparate a vivere da uomini). Con quelle spa- 
de arrugginite infilzate ventri come si infilzano rane, vi sbra- 
naie al pari degli orsi, vi tagliate le teste come niente fos- 
se, sembrate demoni bestiali. Con quella furia, con quegli 
occhi stralunati fate rabbrividire. 

Non vedete che camminate sul sangue putrido versato 
dalla vostra migliore gente? Perché calpestate quei visceri 
rossi? Ah, andate! Andate, bruti, il vostro cuore è fracassato 
e come potete sentire il dolore che grida vendetta a Dio? 

Non sapete che siete schiavi venduti e comprati e me- 
nati per il naso dalla gente ben pasciuta, bestie più di voi 
tutti? Per capriccio o per soldi fanno ammazzare la povera 
gente, provocando fame, pestilenze e ogni sorta di mali. 
Barbari macellai del genere umano che non conosce gli in- 
trighi. (Presso la trincea). 

Brusade dal soreli 


A Nute. 


Jè nerute dal soreli, rizzòz 
chei ciavei, ma taponàz par disdete 
dal grumàl in pindolòn ju pa schene. 


Ti jè discolze cun doi pics da còtule 
sot i flancs, fres'ciute, sane... e pure 
ma siorone pa ciare ligrie. 


Tuc, tuc, tuc, son chei clups durs come clàs + 


ta chê tiare porcione di gramate 
inpustote quasi, ma amòr `l è amòr. 


Cul sudòr che i cole bagne le tiare 
che è arse e cui bràz di sdragonate 
a ti zape e po varis la blavute. 


Là da l'albe al tramontâ dal soreli 
a tu sês che tu sgobassis di cian 
cu le renghe sun chel pan di surturc. 


La so tiare °l è ’1 teatro par je, 
po le ciase no i plàs tant, ma i soi fruz 
a ju ten come tanc’, gilgios sul sen. 


BRUCIATA DAL SOLE. E’ abbronzata dal sole, ricciuti i ca- 
pelli, ma nascosti per disgrazia da un cencio che le cade 
sulle spalle. Scalza, con due cocche della sottana rimbocca- 
te ai fianchi, è una donna fresca e sana... e povera, ma 
ricca di cara allegria. Tuc tuc tuc... le zolle sono dure come 
pietre in quella terra avara e infestata dalle erbacce. Ma 
amore è amore. E le piove il sudore che bagna il terreno 
arso, mentre con le braccia nerborute zappa e cura le pian- 
ticelle del granoturco. Dall’alba al tramonto è li che sgobba 
come un cane e il suo cibo è un'aringa su un pezzo di pa- 
ne cattivo. E' la terra il teatro per lei, e la casa non le dà 
molta gioia: ma i suoi bambini li tiene a sè come gigli sul 
seno. 

Lùzie confusionàrie 


(intrigade come i pulz ta stope) 


Le purzite mi ribalte 

dut el ciot, 

je le vace che mi salte 
in ta grepis. 

Li gialinis a mi saltin 

sul seglàr 

e i ocàz, razzis mi smaltin 
mur e ciase. 

"Ne primure dal demoni 

di sclopà, 

'l me on, chel toc di coni 
al mi dîs: 

«Fami fami le polente 

cul ladric». 

— Di mangià no ti convente 
fol’ ti trai. 

Pa madòcule, ai, ai 

ze becòn. 

Ai, chei pulz come ciavai 
e mi grati, 

vôi da vintule al armàr 

a balant. 

Ze davoi e ze afàr 

dute in moto. 

Mi spizin, mi grati, bechin 
trugnin sberlin 

sbitiin e mi lechin 

el grumal. 

Sgobà, bestis, pulz malsest 
el me on mi à dat el rest. 


LUCIA CONFUSIONARIA (imbrogliata come una pulce 
nella stoppa). La scrofa mi rovescia l’intero porcile, la mucca 
mi salta sulle mangiatoie, le galline mi svolazzano sopra 
l'acquaio, le oche e le anatre mi insozzano i muri di casa. 
Una fretta indiavolata, da farmi scoppiare, e mio marito, 

quel pezzo d'asino, mi dice: « Su, fammi la polenta col ra- 
dicchio ». « Non ti occorre mangiare, va all’inferno!». Per 
la madonna, ahi, ahi, mi hanno punto! Sono pulci come 
cavalli; mi gratto; corro saltando dalla madia all’armadio. 
Che confusione, che pasticcio! non posso stare ferma. Mi piz- 
zicano e mi gratto, mi pungono, mi brontolano, mi gridano, 
mi caccano, mi leccano il grembiule. Quante fatiche e bestie 
e pulci e disordine... e mio marito me le dà di santa ragione. 


72 Minut 


TABELE 


La poesie furlane di ir 


INDRI FRUC 


Furlanis . 
Te `l salet 
Primevere 


La gnott di San Zuan 


In montagne 
Sere d'Autun 


ANTONI BAUSON 


La me fantate 


Udin di gnott... 
Te fumate... 


A l'amie lontane 
A montane finide 


ARGEO 


Inzalidis, d’Autun lis fueis a colin... . 
Rivant tune alte valade in Chiargne 


In te stale 

A Gespui 

Plòe dUnvier 
Moment Autunal 
Sierade 


VITôR CADÈL 


La balconela 
'A plouf 


Pâs : 
Matinada 

Il troi 

Dal scur al lustri 


ERCUL CARLET 


Di grinte 

A Nene 

Sere in montagne 
Autun 


v 
ZUAN MINUT 


A li bandieris 
Miserie infame 
Umanitat... 


Brusade dal soreli . 


Lüzie confusionàrie 

